proxectonos/corpus_dominio_legal_administrativo_tmp huggingface dataset:
26/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Res. do 15 de xuño de 2015 da Xefatura Territorial da Coruña, pola que se somete a información pública a petición de autor. adm. previa e a autor. adm. de construcción dunha instal. eléctrica no concello de Betanzos (Núm. expte: IN407A 2015/120-1)

Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: - Solicitante: Mercadona, SA - Enderezo Social: Avda Madrid 108, 36214 Vigo - Denominación: LMTS, CS e CT de 630 kVA para supermercado - Situación: Avda Fraga Iribarne, 7 Betanzos - Descricións Técnicas: LMTS con inicio na liña existente BEG711 entre o CS 15CDHP e o CT 15CQA1, condutor RHZ1 12/20kV 3X(1X240mm2) Al, lonxitude 238+238, e remate no CS proxectado. CS en edificio prefabricado compartido co CT. Celas prefabricadas de entrada, saída e derivación con interrutores-secionadores (24kV,400A, 16kV). CT anexo ao CS con celas prefabricadas de secionamento, protección e medida (24kV,400A, 16kV) e transformador de 630 kVA en silicona e relación 20kV/400V. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 15 de xuño de 2015 O xefe territorial Isidoro Martínez Arca
18/06/2015 | Administración LocalMunicipal
Corcubión
Baixa de oficio no padrón de habitantes

ANUNCIO Baixa de oficio no padrón de habitantes De acordo co disposto no art.72 do Regulamento de población e demarcación territorial das EE. LL., por esta alcaldía ditouse a resolución pola que se ordena incoar o expediente de baixa de oficio no padrón municipal de habitantes da persoa que se relaciona deseguido, polo incumprimento da lexislación vixente, ao figurar empadroada incumprindo os requisitos establecidos no art.54 do Regulamento citado: Non sendo posible practicar a notificación no domicilio do interesado, e de acordo co establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, advírteselle por medio deste anuncio que poderá examinar o expediente de baixa de oficio na Secretaría municipal e, así mesmo, formular ante esta alcaldía as alegacións que estime pertinentes no prazo de dez días contados desde o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable no Consello Provincial de Empadroamento, ditarase a oportuna resolución de baixa da inscrición padroal coa data do informe. Corcubión, 5 de xuño de 2015. O alcalde Francisco Javier Lema Fuentes
18/06/2015 | Administración LocalMunicipal
Cabana de Bergantiños
Aprobación padrón fiscal SAF abril 2015

Con data 9 de xuño de 2015, o alcalde D. José Muiño Dominguez, dictou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do concello, Dna. Diomar Vega Caz no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de abril de 2015. Elaborados os padróns mensuais que conteñen as liquidacións da taxa pola prestación do servizo do SAF no mes de abril/2015, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta alcaldía o desenrrolo da xestión económica de acordo co orzamento aprobado PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de abril de 2015. O padrón correspondente ao mes de abril consta de 40 contribuíntes (16 de libre concurrencia e 24 de dependencia) e un importe total de 1.900,71€ ( 298,88 € usuarios de libre concurrencia e 1601,83 € usuarios de dependencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, 10 de maio de 2015. O alcalde Asdo. José Muíño Domínguez
18/06/2015 | Administración LocalMunicipal
Oleiros
Área Económica
Exposición pública conta xeral 2014

Unha vez que foi formulada e rendida a Conta Xeral desta Corporación correspondente ao exercicio 2014, e que foi informada favorablemente pola Comisión Especial de Contas, exponse ao público xunto cos documentos que a xustifican, na Intervención desta Entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/04, de 5 de marzo, polo que se aproba o texto refundido da Lei reguladora das facendas locais. Oleiros, 8 de xuño de 2015 O alcalde Asdo.: Ángel García Seoane
18/06/2015 | Administración LocalMunicipal
Mugardos
Avocación de competencias

Mediante Resolución desta Alcaldía núm.435/2015, do 10 de xuño, avocouse a competencia delegada na Xunta de Goberno Local por Resolución da Alcaldía núm.575/2011, do 4 de xullo, da concesión de licenza de obras, única e exclusivamente para a concesión da licenza de obras a D. Aurel Ioan El Mourabet Ibarguen en representación da Consellería de Cultura, Educación e Ordenación Universitaria para ampliación do C. E. I. P. Unión Mugardesa (expte.2015/U008/000018). O que se fai público para xeral coñecemento. Mugardos, 11 de xuño de 2015 O ALCALDE, Asdo) XOSÉ FERNÁNDEZ BARCIA.
18/06/2015 | Administración LocalMunicipal
Mugardos
Padróns do servizo de axuda no fogar de prestación básica e dependencia do mes de maio

A resolución da Alcaldía 0437/2015 do 10/06/2015 aprobou os padróns fiscais correspondentes ao mes de maio do exercizo 2015 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses, do día 15/06/2015 ata o 15/08/2015. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 11 de xuño de 2015 O alcalde Xosé Fernández Barcia
18/06/2015 | Administración LocalMunicipal
As Somozas
Padrón fiscal da taxa pola prestación do servizo de recollida de lixo

Por Resolución da Alcaldía de data 10 de xuño de 2015, aprobouse o padrón fiscal da taxa pola prestación do servizo de recollida do lixo do exercicio de 2015. De conformidade co art.124 da Lei xeral tributaria notifícanse conxuntamente as liquidacións establecidas no citado padrón podendo solicitar a información necesaria nas oficinas municipais, co obxecto de que os interesado poidan plantexar posibles reclamacións ou observacións durante o prazo de trinta días a contar desde o seguinte á publicación deste anuncio. A recadación das deudas será realizada pola Diputación Provincial da Coruña, nos períodos habituais e despois da publicación no BOP, nas datas e lugares establecidos polo seu servizo competente. As Somozas, 10 de xuño de 2015 O alcalde, Asdo.: Juan Alonso Tembrás.
18/06/2015 | Administración LocalMunicipal
Brión
Edicto de exposición ao público MC 16/2015

EDICITO Edicto de exposición ao público MC 16/2015 O Pleno do Concello, en sesión extraordinaria de data de 10 de xuño de 2015, aprobou inicialmente o expediente de modificación de créditos MC 16/2015, de suplemento de crédito, financiado con cargo a novos ingresos sobre os totais previstos no orzamento. De conformidade co artigo 169 do texto refundido da Lei reguladora das facendas locais, exponse o expediente ao público por un período de 15 días hábiles, prazo que empezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinalo e presentar as reclamacións que estimen pertinentes. No caso de quen non se presenten reclamacións o acordo entenderase definitivamente aprobado. Brión, 10 de xuño de 2015. O alcalde José Luís García García
18/06/2015 | Administración LocalMunicipal
Brión
Aprobación do padrón da taxa pola utilización dos servizos da escola infantil de xuño de 2015

ANUNCIO APROBACION PADRÓN TAXA POLA UTILIZACIÓN DOS SERVIZOS DA ESCOLA INFANTIL DE XUÑO DE 2015 Mediante resolución de Alcaldía de data de 09.06.2015 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 17 de xuño ao 17 de agosto de 2015. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de xuño de 2015. O alcalde José Luís García García
18/06/2015 | Administración LocalMunicipal
Carballo
Convocatoria para a selección de 3 docentes para impartir as accións formativas do Plan AFD do ano 2015

Por resolucións da Alcaldía do Concello de Carballo números 1914, 1915 e 1916, do 15 de xuño de 2015, aprobáronse as bases e convocatoria para a contratación, en réxime laboral temporal, dos respectivos docentes para impartir as seguintes accións formativas do Plan AFD correspondente ao exercicio 2015: ● Servizos de restaurante” (código 2155 HOTR0608). ● “Soldadura oxigás e soldadura mig/mag” (código 2157 FMEC0210). ● “Operacións auxiliares de montaxe de instalacións electrotécnicas” (código 2158 ELES0208). O prazo de presentación de instancias será de cinco días hábiles, contados a partir do seguinte ao da publicación deste anuncio no Boletín Oficial da Provincia da Coruña. As bases estarán dispoñibles na web municipal (www.carballo.org) e poderán recollerse nas oficinas municipais de 9.00 a 13.30 horas. Os sucesivos anuncios relativos a esta convocatoria, cando procedan de conformidade coas bases, faranse públicos no taboleiro de edictos do Concello de Carballo. Carballo, 15 de xuño de 2015. O alcalde Asdo.: Evencio Ferrero Rodríguez
18/06/2015 | Administración LocalMancomunidades
Mancomunidade de Concellos do Tambre
Anuncio relativo á exposición ao público da Conta Xeral do orzamento da Mancomunidade de Concellos do Tambre do ano 2013

Informada a Conta Xeral do orzamento da Mancomunidade de Concellos do Tambre do ano 2013, exponse ó público durante o prazo de 15 días durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, de 2 de abril así como do artigo 212.3º do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Negreira, 02 de junio de 2015 Juán José Rey Maceira Presidente
18/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Clave DH. A15.48896: Solicitude dunha concesión de auga procedente dun manancial, con destino ao uso doméstico, presentada por Francisco Calviño Graña (Ordes)

Expediente: DH. A15.48896 Hasmik Aure Chiluisa, con DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: SOLICITANTE: Hasmik Aure Chiluisa CAUDAL MEDIO EQUIV.: 0,0166 litros/segundo CAUDAL MÁX. ANUAL: 524 m³ DESTINO: uso doméstico ORIXE: manancial na parcela 274 do polígono 806 do catastro do concello de Ordes UTM (ETRS89): X:547.970 Y:4.774.268 LUGAR: Fonteirina de Arriba PARROQUIA: Mercurín - Leira CONCELLO: Ordes (A Coruña) Solicítase unha concesión de augas para fornecer a vivenda situada da parcela con referencia catastral 15060A512017700001BS, no lugar de Mato, parroquia de Leira, concello de Ordes. As instalacións que xa se encontran en funcionamento constan dunha captación das augas dun manancial na parcela 274 do polígono 806 mediante unha escavación material drenante, unha arqueta e un depósito de fibra. A auga lévase nunha tubaxe de P. E. de 50 mm polas parcelas 1874 e 1875 do polígono 512, pola beira de estradas, pola parcela 2062, 2059 e 2060 do polígono 512, atravesa a estrada N-550 ata chegar á parcela 1770 onde se realiza o consumo. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na rúa Tomiño, 16 baixo, en Santiago de Compostela, onde estará exposto o expediente. Santiago de Compostela, 4 de xuño de 2015 O xefe do servizo territorial Ángel Gómez Rey
18/06/2015 | Administración LocalMunicipal
Noia
Tesourería - Recadación
Calendario fiscal 2015

CALENDARIO FISCAL.2015 ANUNCIO DE COBRANZA A Xunta de Goberno Local aprobou en data 14 de maio de 2015 os períodos de pago dos tributos de vencemento periódico correspondentes ao exercicio 2015 Vistos os artigos 62.3 da Lei 58/2003, do 17 de decembro, xeral tributaria e 24 do Regulamento xeral de recadación, aprobado polo Real decreto 939/2005, do 29 de xullo, comunicase que os períodos de cobro en voluntaria para o presente exercicio 2015 son os seguintes: En canto a modalidade, o lugar de pago e horas de ingreso, o pago farase a través de BBVA, LA CAIXA DE PENSIÓNS, BANCO SANTANDER E BANCO POPULAR, en horario de oficina e tamén a traveso dos caixeiros de ditas entidades. Estes documentos de ingreso remitiranse aos domicilios fiscais dos suxeitos pasivos que non efectuasen a domiciliación bancaria dos recibos. Os suxeitos pasivos que teñan domiciliado o pago dos seus recibos nas entidades bancarias, recibiran no seu domicilio, o cargo efectuado na conta de dita entidade, no prazo que se indica no calendario fiscal. No suposto de que algún contribuínte que sen ter domiciliado no banco os seus tributos, non reciba o documento de ingreso no se domicilio ou ben o extraviase, deberá realizar o ingreso con un duplicado que se recollera nas oficinas de recadación do Concello de Noia. Advírtese que a non recepción do documento de ingreso non exime da obrigación de efectuar o pago nos prazos establecidos para o período voluntario de cobro. Transcurrido dito prazo, sen facerse efectivo o importe correspondente, iniciase o período executivo que de conformidade co previsto nos artigos 28 e 161 da Lei 58/20123 xeral tributaria, determinara o devengo dos recargas do período executivo. Noia, 4 de xuño do 2015. O alcalde Asdo.: Rafael García Guerrero
18/06/2015 | Administración LocalMunicipal
Cabana de Bergantiños
Edicto aprobación padrón fiscal servicio integral da auga

Con data 8 de xuño de 2015, o alcalde en funcións, D. Ussumane Benjamin Manuel Belfaqir Labalsa, dictou a seguinte resolución: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de marzo de 2015 ata o 31 de maio de 2015, presentado no concello pola empresa concesionaria do servizo -OGPO- xunto con escrito presentado en data 02.06.2015 (R/E nº 1358). Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 -Regulamento Xeral de Recadación e Decreto 136/2012 de 31 de maio). RESOLVO: PRIMEIRO.- Aprobar os padróns da taxa polo servizo de abastecemento, saneamento e depuración de auga, incluído o canon da auga seguinte correspondente ao período do 1 de marzo de 2015 ata o 31 de maio de 2015, que consta de 945 usuarios e que ascende ao importe total de 37.222,66 euros ( incluído IVE e canon da auga). SEGUNDO.- Expoñer ao público o padrón aprobado, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte a publicación do edicto no BOP. Transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución “. Cabana de Bergantiños, 8 de xuño de 2015. O alcalde Asdo. José Muiño Domínguez
17/06/2015 | Administración LocalMunicipal
Culleredo
Secretaría Xeral
Delegación competencia celebración matrimonio civil

Por resolución ditada en data 3 de xuño de 2015, o sr. alcalde en funcións acordou a seguinte delegación do exercicio da competencia para a celebración de matrimonio civil: No concelleiro en funcións desta Corporación, Don Olegas Alcuaz Montachana, para a celebración do matrimonio civil entre Don ERICK JOSE MAINI KOROTKOVA. e Dona BIBIANA PATRICIA CLARISSA TIJERA EL KANFOUD o venres, día 05 de xuño de 2015, ás 18:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 05 de xuño de 2015. O alcalde en funcións, Asdo.: Julio Sacristán de Diego
17/06/2015 | Administración LocalMancomunidades
Mancomunidade de Concellos do Tambre
Anuncio relativo á exposición ao público da conta xeral do orzamento da Mancomunidade de Concellos do Tambre do ano 2014

Informada a Conta Xeral do orzamento da Mancomunidade de Concellos do Tambre do ano 2014, exponse ó público durante o prazo de 15 días durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, de 2 de abril así como do artigo 212.3º do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Negreira, 02 de junio de 2015 Juán José Rey Maceira Presidente
17/06/2015 | Administración LocalMunicipal
Lousame
Publicación anuncio de adxudicación obras de: “Camiño Seixido a Filgueira (Lousame) e outros”

A Xunta de Goberno Local deste Concello en sesión de data 21 de maio de 2015, adxudicou o contrato de obras de “Camiño Seixido a Filgueria (Lousame) e outros”, cofinanciadas por este Concello (17.827’53 €) e AGADER (84.892’99 €) a través do Plan marco Programa Mellora de Camiños de titularidade municipal 2014-2015 da Axencia Galega de Desenvolvemento Rural, financiado polo Fondo Europeo Agrícola de Desenvolvemento Rural. O que se publica ós efectos do artigo 154 do RDL 3/2011 que aproba o texto refundido da Lei de Contratos do Sector Público. a) Organismo: Concello de Lousame b) Dependencia que tramita o expediente: Secretaría. a) Tipo de contrato: Obras. b) Descrición do obxecto: Acondicionamento de vías públicas. a) Tramitación: Ordinaria. b) Procedemento: Negociado sen publicidade. – Prezo: 84.892’99 €. – IVE: 17.827’53 €. – Total: 102.720’52 €. a) Data: 21/05/2015 Contratista: NEMESIO ORDOÑEZ, S. A. b) Nacionalidade: Española. c) Importe de adxudicación: – Prezo: 84.462’81 € – IVE: 17.737’19 € – Total: 102.200’00 € Lousame, 3 de xuño de 2015. Asdo.: Mª Teresa Villaverde Pais, alcaldesa.
17/06/2015 | Administración LocalMunicipal
Carnota
Conta xeral orzamento 2014

Formulada e rendida a conta xeral do orzamento desta entidade correspondente ó exercicio do 2014, integrada polas contas e estados a que fai referencia o Real decreto lexislativo 2 / 2004, do 5 de marzo, que aproba o texto refundido da Lei reguladora das facendas Locaís e informada favorablemente pola Comisión Especial de Contas en data 9 de xuño do 2015, exponse ao público polo prazo de quince dias e oito máis, contados a partir do seguinte ó da inserción do presente anuncio no B. O. P., a fin de que durante os mesmos os interesados poidan presenta-las reclamacións, reparos ou observacións que estimen pertinentes, de conformidade co disposto no artigo 212.3 do citado texto legal. Carnota a 10 de xuño do 2015 O ALCALDE Asdo. Ramón Noceda Caamaño
17/06/2015 | Administración LocalMunicipal
Coirós
Aprobación definitiva modificación orzamentaria 1 de 2015

Definitivamente aprobado o expediente de modificación de créditos 1 para o exercicio económico 2015, por acordo de Pleno do Concello de data catorce de maio de dous mil quince, cumprindo o disposto polo artigo 177.2 en relación con 169.3 do RDLex.2/2004, de 5 de marzo, expóñense ó público as modificacións seguintes: 1. Creación da seguinte partida de ingresos para a contabilización do préstamo da Deputación a través de Programa PAI, co seguinte importe: 2015.911000. 132.924,43 € 2. O incremento das cantidades de crédito, debido á o préstamo antedito da Deputación, nas partidas seguintes: 2015.161.60901. 36.640,26 € 2015.1532.60900. 46.233,03 € 2015.1532.60900. 20.051,14 € 2015.165.60900. 30.000,00 € TOTAL. 132.924,43 € Estes incrementos fanse con cargo aos 132.924,43 do préstamo da Deputación.3.- O incremento das cantidades de crédito, para financiar obras subvencionadas en parte o de factura exclusivamente municipal, nas seguinte partidas: 2015.1532.60900. 35.316,02 € 2015.165.60900. 13.077,69 € TOTAL. 48.393,61 € Os incrementos propostos neste último apartado realizaríanse con cargo ao superávit orzamentario de 2014, que é de 49.985,62 euros, dos que detraidos 48.393,61 euros, queda unha dispoñibilidade de superávit de 1.592,01 euros. Engádese unha base, as bases de execución do orzamento, motivado pola entrada en vigor da factura electrónica, que literalmente di así: Estarán obrigados a facturar electronicamente e presentar a factura a través do Punto Xeral de Entrada de Facturas Electrónicas todos os provedores que entregases bens ou prestasen servizos ao Concello de Coirós e que se correspondan coas entidades ás que fai referencia o apartado primeiro do artigo 4 da Lei 25/2013, de 27 de decembro, de impulso da factura electrónica e creación do rexistro contable de facturas no sector público. En aplicación da previsión que se contén no último parágrafo do artigo 4 da Lei 25/2013, de 27 de decembroquedan excluídas da obriga de facturar electrónicamente, ainda que sexán emitidas polas entidades obrigadas ao emprego de factura electrónica, as facturas cun importe de ata 5.000 euros (IVE engadido). En todo caso, as facturas emitidas deberán conter todos os datos e información requiridos con carácter xeral.” Coirós, 10 de xuño de 2015 O ALCALDE Asdo.: Francisco Quintela Requeijo
17/06/2015 | Administración LocalMunicipal
Valdoviño
Licitación servizo limpeza diversos edificios municipais do concello de Valdoviño

Obxecto do contrato: servizo limpeza de diversos edificios municipais do concello de Valdoviño. Referencia do expediente: CONT- 1/2015 A) Presuposto anual sen IVE: 56.500 euros. B) IVE ao 21%.- 11.865 euros. C).- (Presuposto total anual (A+B).- 68.365 euros. Aplicación presupostaria: 321.227.00 Prazo de execución: Un ano (prorrogable segundo o previsto na cláusula 3. do prego. Adxudicación: Procedemento aberto, con varios criterios de adxudicación. Clasificación do contratista: Non se esixe. Clasificación do contratista: Non se esixe. Lugar de presentación de ofertas: Secretaría, Concello de Valdoviño, Porta do Sol, s/n (A Coruña). Prazo presentación ofertas: 15 días dende a última publicación no BOP ou en xornal de maior tirada. Perfil do contratante: www.concellodevaldovino.com Mostras: Non se esixen Variantes: Non se admiten. Garantía definitiva: 5% do prezo de adxudicación IVE excluído. Taxas no contrato: Non se establecen Revisión de prezos: Non procede Importe máximo dos gastos de publicidade a costa do contratista: 300 euros. Lugar de execución: Concello de Valdoviño Forma de pago: Pagos mensuais, correspondentes a períodos vencidos. Prazo de garantía: 6 meses. Información: 981 48 70 41 www.concellodevaldovino.com A) www.concellodevaldovino.com B) Secretaría do Concello de Valdoviño. Valdoviño, 5 de xuño de 2015 O Alcalde en funcións, Asdo.: José Antonio Vigo Lago
17/06/2015 | Administración LocalMunicipal
Toques
Resumo por capítulos do estado de gastos do Orzamento despois da aprobación definitiva da modificación de créditos número 1/2015

Habendo quedado definitivamente aprobado polo Pleno desta Corporación o expediente de modificación de créditos número 1/2015, dentro do vixente Orzamento Municipal, por acordo adoptado en sesión celebrada o día 27 de abril de 2015, cuio importe ascende a cantidade de CORENTA E CINCO MIL QUINIENTO NOVENTA E CATRO euros e CORENTA E CINCO céntimos, de acordo co preceptuado e en cumprimento do disposto no artígo 158.2 en relación co 150.3 da Lei 39/1988, de 28 de Decembro, faise público que, despois de dito expediente, o resumo por capítulos do Estado de Gastos, do referido Orzamento queda da seguinte forma: Cap.1.- Remuneración de persoal. 316.350,89 Cap.2.- Compra de bens correntes e de servizos. 362.585,58 Cap.3.- Intereses. 2.100,00 Cap.4.- Transferencias Correntes. 29.500,00 Cap.6.- Inversións Reais. 213.094,45 Cap.7.- Transferencias de Capital. -------------–––– Cap.8.- Variación de Activos financeiros. -------------–––– Cap.9.- Variación de Pasivos financeiros. 14.000,00 O que fai público para xeral coñecemento e efectos.- Toques, a 1 de xuño de 2015.- O ALCALDE, Asdo. José Antonio Castro Fraga.-
17/06/2015 | Administración LocalMunicipal
Abegondo
Anuncio deslinde de camiño público no lugar Do Adro

O Pleno do Concello de Abegondo, en sesión extraordinaria celebrada o 5 de xaneiro de 2015, aprobou inicialmente o expediente de deslinde do camiño denominado do Adro, sita nesta localidade, e de propiedade municipal. Os labores de deslinde comezarán o día quinto día hábil seguinte á finalización do prazo de sesenta días, previsto para a publicación deste anuncio de deslinde no Boletín Oficial da Provincia. Fíxase o comezo das operacións ás 10:00 horas no inicio do camiño do Adro. Devandito expediente estará exposto ao público na Secretaría do Concello durante o prazo de sesenta días, desde a súa publicación no Boletín Oficial da Provincia previos ao comezo das operacións de deslinde. Os interesados poderán examinalo e presentar as reclamacións que estimen convenientes á proba e defensa dos seus dereitos ata o vixésimo día anterior ao comezo das operacións de deslinde, de acordo co establecido no artigo 61 do Regulamento de Bens das Entidades Locais. Abegondo, 5 de xuño de 2015 O alcalde José Antonio Santiso Miramontes
08/07/2015 | Administración LocalMunicipal
Camariñas
Exposición pública dos padróns fiscais do exercicio 2015

ANUNCIO Aprobados por resolución da Alcaldía do día 6 de xullo de 2015, os padróns das taxas por recollida de lixo, por servizos de redes de sumidoiros, por subministro de auga (incluído canon de auga e coeficiente de vertedura) e de cemiterio municipal, correspondentes ao exercicio de 2015, sométense estes a exposición pública por prazo de quince días para os efectos de presentación das reclamacións que se consideren oportunas. De non presentarse reclamacións contra ditos padróns durante o período de exposición pública, entenderanse definitivamente aprobados. A presente publicación ten a consideración de notificación colectiva conforme ao disposto no artigo 102.3 da Lei xeral tributaria. Transcorrido o prazo de exposición pública, poderá interponerse no prazo dun mes o recurso de reposición previsto no artigo 108 da Lei 7/1985, do 2 de abril, e no artigo 14.2 do texto refundido da Lei reguladora das facendas locais, ante o mesmo órgano que os aprobou. Non se poderá interponer recurso contencioso-administrativo ata que sexa resolto expresamente ou ata que se produza a súa desestimación por silencio. Transcorrido un mes dende a interposición do recurso de reposición sen que se notifique a súa resolución entenderase desestimado por silencio administrativo e quedará expedita a vía contencioso-administrativa. O recurso contencioso-administrativo pode ser interposto ante o Xulgado do Contencioso-Administrativo da Coruña, no prazo de dous meses, contados dende o seguinte ao que lle sexa notificada a resolución expresa do recurso de reposición ou seis meses dende a data en que transcorra un mes da interposición do devandito recurso de reposición. No referente á repercusión do canon da auga e o coeficiente de vertedura incluídos no padrón da taxa por subministro de auga, estes poderán ser obxecto de reclamación económico-administrativa ante a Xunta Superior de Facenda da Consellería de Facenda no prazo dun mes, a contar dende a finalización do prazo de exposición pública. A falta de pagamento do canon de auga e do coeficiente de vertedura no período voluntario suporá a esixencia destes directamente ao contribuínte pola vía de constrinximento pola consellería competente en materia de facenda da Xunta de Galicia. Camariñas, 6 de xullo de 2015. O ALCALDE Asdo.: Manuel Valeriano Alonso de León
08/07/2015 | Administración LocalMunicipal
Carballo
Anuncio de determinación do persoal eventual e retribucións do Concello de Carballo

O Pleno Municipal, en sesión ordinaria celebrada o día 29 de xuño de 2015 acordou manter na plantilla de persoal o posto de traballo de funcionario eventual, acordo que se transcribe integramente a continuación e se publica no Boletín Oficial da Provincia da Coruña: 9.–Determinación do persoal eventual e retribucións. Primeiro. –Manter na plantilla de persoal do Concello de Carballo un posto de traballo de funcionario eventual coas seguintes características e retribucións:  DENOMINACIÓN: secretario/a persoal da Alcaldía  DEDICACIÓN: xornada completa  RETRIBUCIÓNS: equivalentes a persoal funcionario, coa denominación da Lei 7/2007: grupo C, subgrupo C1, nivel 20, complemento específico 8.878,80 euros, referidas a doce mensualidades. Terceiro. –O seu réxime xurídico será o previsto nos artigos 12 da Lei 7/2007 do Estatuto Básico do Empregado Público, 104 da Lei 7/1985, 176 do RD lexislativo 781/1986, 232 e 250 da Lei 5/1997 de Administración Local de Galicia, 20.2 da Lei 30/1984 e demais normativa concordante. Cuarto. –O nomeamento de funcionarios de emprego ou eventuais para o posto de traballo sinalado, o seu réxime de retribucións e a súa dedicación publicarase no Boletín Oficial da Provincia de A Coruña. Carballo, 1 de xullo de 2015 O alcalde Evencio Ferrero Rodríguez
08/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48994-Servizo de Prevención e Defensa Contra Incendios-Outes

O Servizo de Prevención e Defensa contra Incendios da Xefatura Territorial da Consellería de Medio Rural e do Mar, e enderezo Edificio Adtivo. Monelos Praza Luis Seoane C. P. 15008 A Coruña, solicita de Augas de Galicia a autorización de obras no lugar de Cuns, parroquia de Cando (San Tirso), t. m. de Outes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48994 As obras solicitadas consisten na construción dun depósito de auga de dimensións 8x8x3m3, feito a base de formigón armado (HA-25/B/20/IIa) e cunha malla simple de torsión galvanizada situada na parte superior. O punto de captación será un manancial de coordenadas ETRS89 (X:511635 e Y:4745885), atravesa a finca de referencia catastral 15057A029004910000BJ e discorre por unha pista existente ata chegar ó depósito de auga que terá as coordenadas ETRS89 (X:511478 e Y:4746055). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Outes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2015 O xefe do servizo territorial Ángel Gómez Rey
08/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48878.- Antonio Senra Barrientos - Dumbría

Antonio Senra Barrientos, con DNI XXXXXXXXX e enderezo Bustelo - Salgueiros, concello de Dumbría, solicita de Augas de Galicia a autorización de obras no lugar de Bustelo, parroquia de Salgueiros (San Mamede), t. m. de Dumbría (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48878 As obras solicitadas consisten na realización dun galpón duns 96m2 que estaría situado en zona de policía do dominio público hidráulico, dentro da parcela 646 (polígono 14) situada no termo municipal de Dumbría (A Coruña). A construción proposta constaría dunha estrutura realizada con pórticos metálicos, cuberta con pranchas de chapa metálica, cerramento da fachada con muro de bloques prefabricados e unha soleira xa existente de formigón en masa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dumbría ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2015 O xefe do servizo territorial Ángel Gómez Rey
08/07/2015 | Administración LocalMunicipal
Dodro
Anuncio de modificación de crédito 30/2015

ANUNCIO Aprobación inicial do expediente de modificación de crédito núm.30/2015 O Pleno municipal, en sesión extraordinaria que tivo lugar o día 3 de xullo de 2015, acordou aprobar inicialmente o expediente de modificación de crédito por crédito extraordinario e suplemento de crédito núm.30/2015, do orzamento xeral para o exercicio de 2015, por importe de 117.356,39 euros. O referido expediente exponse ao público polo período de 15 días, que se empezará a contar desde o día seguinte á publicación deste anuncio no BOP, para que os interesados poidan examinar este e formular as alegacións ou suxestións que estimen oportunas, consonte co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL). Se rematado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 do TRLRFL. Dodro, 3 de xullo de 2015. O alcalde Valentín Alfonsín Somoza
08/07/2015 | Administración LocalMunicipal
A Capela
Padrón de contribuíntes mes de xuño exercicio 2015 da taxa pola prestación do servizo do ensino na Escola Municipal de Música e o período de pagamento en voluntaria

ANUNCIO Por resolución desta Alcaldía do día 1 de xullo de 2015, aprobouse o padrón de contribuíntes correspondente ao mes de xuño do exercicio 2015 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 1 de xullo de 2015. O alcalde Manuel Meizoso López
08/07/2015 | Administración LocalMunicipal
San Sadurniño
Retribucións por dedicacións e asistencias

A N U N C I O RETRIBUCIÓNS POR DEDICACIÓN E POR ASISTENCIAS Mediante o presente fanse públicos os acordos adoptados neste Concello en relación coas retribucións por dedicación e por asistencias, en cumprimento do establecido no artigo 75-5 da Lei 7/1985, de 2 de abril, reguladora das bases do réxime local. Segundo o acordado polo Pleno do Concello, na sesión extraordinaria celebrada o 26/06/15, existirán tres dedicacións parciais do 50%, das que serían titulares o Sr. alcalde, cun importe de 1.200 euros brutos mensuais e dúas concelleiras do Grupo de Goberno, as Rosa Imelda Lacerda Guayara e Aroa Souhayla Goodchild Sposato, que percibirían unha cantidade de 600 euros brutos mensuais. As cantidades son as mesmas que se acordaron na anterior lexislatura, sen incremento algún. Polo referido ás indemnizacións por asistencia a sesións, percibiranse 60 euros por asistencia ás do Pleno ou comisións informativas, e 200 por asistencia ás da Xunta de Goberno Local, sen incremento algún respecto ás cantidades aprobadas na anterior legislatura. San Sadurniño, 1 de xullo de 2015. O alcalde Secundino García Casal
08/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43479.- Francisco Javier Sixto Canosa - Fisterra

Francisco Javier Sixto Canosa, con DNI XXXXXXXXX e enderezo Denle -Duio, s/n, concello de Fisterra, solicita de Augas de Galicia a legalización de obras no lugar de Denle, parroquia de Duio (San Vicenzo), t. m. de Fisterra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43479 As obras solicitadas consisten no desvío dun curso de auga natural ó longo dunha lonxitude duns 18m, comezando dentro do punto de coordenadas (X.477585 e Y:4754403 ETRS89) dentro da parcela 145 (polígono 502), no termo municipal de Fisterra (A Coruña). Dentro deste mesmo tramo desviado irían colocados dous tubos de formigón prefabricado de 1m de lonxitude e 30cm de diámetro cada un deles, os cales constituirían un acceso para maquinaría agrícola. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fisterra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 09 de xuño de 2015 O xefe do servizo territorial Ángel Gómez Rey
08/07/2015 | Administración LocalMunicipal
San Sadurniño
Comisións informativas permanentes e mesa de contratación

A N U N C I O COMISIÓNS INFORMATIVAS PERMANENTES E MESA DE CONTRATACIÓN Segundo o acordado polo Pleno do Concello, a proposta da Alcaldía, na sesión celebrada o 26/06/15, existirán neste Concello dúas comisións informativas permanentes, a de Asuntos de Pleno e a de Facenda e Especial de Contas. A composición de cada unha delas será a establecida nos artigos 6 e 7 do Regulamento Orgánico do Concello, publicado no BOP n.º 166, de data do 02/09/13, e as súas competencias, as indicadas nos artigos 14 e 15 do mesmo. A presidencia da C. I. P. de Facenda e Especial de Contas correspóndelle a Yuchen Noci Buces e a de Asuntos de Pleno a Simona Ioana Mihalcia Aubeso. Respecto á Mesa de Contratación, a súa composición será a seguinte: – Presidente: o alcalde, Secundino García Casal. – Vogais con voz e voto: * O concelleiro e tenente de alcalde Manuel Varela Mecías. * A concelleira e tenente de alcalde María Amparo Calvo González. * O concelleiro e tenente de alcalde Manuel Beceiro Couce. – Vogais con voz e sen voto: * A arquitecta municipal, M.ª Montserrat Ruiz Fernández. * Un concelleiro ou concelleira do grupo político do PP. * O concelleiro do grupo político do PSOE. – Secretario: o do Concello, Rosa Esther Miclos Perez Bedmar. San Sadurniño, 1 de xullo de 2015. O alcalde Secundino García Casal
08/07/2015 | Administración LocalMunicipal
A Capela
Aprobación inicial do padrón fiscal correspondente á taxa do sumidoiro para o exercicio 2015

Por resolución da Alcaldía - Presidencia de data trinta de xuño de dous mil quince, acordouse aprobar inicialmente o Padrón Fiscal correspondente á Taxa do Sumidoiro para o exercicio 2015. De conformidade co disposto no artigo 17.1 do RDL 2/2004, do 5 de xuño (TRLRHL) o referido Padrón Fiscal queda exposto ó público durante o prazo de trinta días contados a partir da publicación do presente anuncio no BOP, ós efectos de exame e reclamacións, en especial os recursos que poidan plantexarse ó abeiro do establecido no artigo 108 da Lei 7/85, de 2 de abril, Reguladora das Bases de Réxime Jurídico das Entidades Locais, en relación co disposto no artigo 14.2 do RDL 2/2004, de 5 de xuño (TRLRHL). Este anuncio ten o carácter de notificación colectiva de acordo co establecido no artigo 102.3 da Lei 58/2003, do 17 de decembro, Xeral Tributaria. A Capela, 30 de xuño de 2015 O alcalde – presidente, Manuel Meizoso López
08/07/2015 | Administración LocalMunicipal
Carballo
Anuncio de nomeamento de persoal eventual, secretario persoal da Alcaldía, do Concello de Carballo

Mediante Decreto da Alcaldía nº 2117/2015 de 30 de xuño, nomeouse ao persoal eventual do concello de Carballo, cuio texto íntegro se transcribe e se ordea a súa publicación no Boletín Oficial da Provincia da Coruña: Nomeamento persoal eventual: secretario persoal da Alcaldía Na sesión do pleno municipal de 29 de xuño de 2015, acordouse manter na plantilla de persoal do Concello de Carballo un posto de traballo de funcionario eventual coas características e retribucións que se citan no acordo. De acordo co previsto no art.104 da Lei 7/1985, reguladora das bases de réxime local, e 250.3 da Lei do parlamento de Galicia 5/1997 de 22 de xullo, de Administración local de Galicia, RESOLVO: Primeiro. –Nomear a don Titus Erhabor Ulachu, con DNI n.º XXXXXXXXX, funcionario eventual do Concello de Carballo para ocupar o posto de traballo de secretario persoal do Sr. alcalde, con efectos do día 30 de xuño de 2015. Segundo. –A súa dedicación será a xornada completa e as súas retribucións serán equivalentes ás do persoal funcionario coa denominación da Lei 7/2007: grupo C, subgrupo C1, nivel 20 e complemento específico de 8.878,80 euros, referidas a doce mensualidades. Terceiro. –Publíquese no boletín oficial da provincia da Coruña o nomeamento sinalado así como as súas retribución e dedicación. Carballo, 1 de xullo de 2015. O alcalde Evencio Ferrero Rodríguez